**NÁRODNÁ RADA SLOVENSKEJ REPUBLIKY**

IX. VOLEBNÉ OBDOBIE

Návrh

**UZNESENIE**

**NÁRODNEJ RADY SLOVENSKEJ REPUBLIKY**

z … 2025

**k zmrazeniu platov poslancov a poslankýň Národnej rady Slovenskej republiky**

**Národná rada Slovenskej republiky**

1. **ukladá predsedovi Národnej rady Slovenskej republiky**

povinnosť predložiť návrh systému zmrazenia platov poslancov a poslankýň Národnej rady Slovenskej republiky, ktorý bude obsahovať konkrétny návrh opatrení, ktoré výrazne prispejú ku konsolidácii verejných financií;

1. **zaväzuje predsedu Národnej rady Slovenskej republiky**

predložiť takýto návrh uvedený v bode A najneskôr do 30. júna 2025;

1. **vyzýva Ministerstvo financií Slovenskej republiky**

na identifikáciu a prípravu šetriacich opatrení v ďalších oblastiach, ako sú napríklad rôzne doživotné renty, paušálne náhrady a iné platové výhody verejných funkcionárov.

Bratislava apríl 2025

**Odôvodnenie návrhu na prijatie uznesenia Národnej rady Slovenskej republiky k zmrazeniu platov poslancov a poslankýň Národnej rady Slovenskej republiky**

Slovenská republika v súčasnosti prechádza výraznou ekonomickou konsolidáciou, ktorá negatívne ovplyvňuje životy občanov a firiem. V tejto situácii je každoročné automatické zvyšovanie platov poslancov a poslankýň Národnej rady Slovenskej republiky a naviazaných náhrad neprimerané a ťažko obhájiteľné, najmä vzhľadom na očakávania, ktoré občania majú od svojich volených zástupcov.

Vzhľadom na vývoj inflácie a jej dopad na priemerné mzdy je potrebné tento proces upraviť.